روسیانین یاسادیشی اولاراق الحاق ائتدیگی قیریم‌دا قیریم تاتار ملی مجلسی باشقان یاردیمچیسی نریمان جلال ۴ نوامبر تاریخینه قدر حبسده قالاجاق.
قیریم دایانیشماسی پلتفورمونون فیسبوکدان وئردیگی آچیقلامادا، آغ‌مسجید شهرین‌ده‌کی کیئوسکی بؤلگه محکمه‌سی، جلالین ۴ نوامبر تاریخینه قدر توتوقلو یارغیلانماسینا قرار وئردی.
محکمه ساوونما طرفینین ائو حبسی تدبیری طلبینی رد ائتدی. جلال "تخریبات" ادعاسی ایله ۱۲ ایلده‌ن ۱۵ ایله قدر حبس جزاسی ایله یارغیلانیر.
اوکراینا خاریجی ایشلر باخان یاردیمچیسی امینه جپار ایسه توئیتردان یاییملادیغی آچیقلامادا، قیریم پلتفورمونا دستک وئره‌ن اوکراینا وطنداشلارینا اذیت ائدیلدیگینی سؤیله‌دی.
اوکراینا وطنداشلارینا قارشی اویدورما شکایتلر اولدوغونو وورغولایان جپار،
"روس ایشغال مقاملاری قیریمین گئچیجی ایشغالینا قارشی چیخانلار اوچون سیاسی اذیت سیستمی یاراتدی" دئیه یازدی. روسیانین یاسادیشی الحاق ائتدیگی قیریم‌دا، ۴ سپتامبردا روس گوونلیک گوجلری، قیریم تاتار ملی مجلسی باشقان یاردیمچیسی نریمان جلال دا داخیل اولماقلا ۵ قیریم تاتار تورکونو گؤزآلتینا آلمیشدی.
